இதனால் மிகவும் வருத்தமுற்றார் வ.வே.சு. ஐயர். இந்தச் சமயத்தில் அவரது தாயார் அகால மரணமடைந்ததாக வந்த செய்தி அவருக்கு மேலும் துயரத்தைத் தந்தது. ஆனாலும் தன் லட்சியத்தைக் கைவிடவில்லை. தேம்ஸ் நதிக்கரையில் தாயாருக்கான காரியங்களைச் செய்து மனம் தேறினார். பின் அடிக்கடி சிறைக்கூடத்துக்குச் சென்று சாவர்க்கரைச் சந்தித்து ஆலோசனை நடத்திவந்தார். இது பிரிட்டிஷ் அதிகாரிகளுக்குப் பிடிக்கவில்லை. அவர்களது குறி வ.வே.சு. ஐயரின் மீது திரும்பியது. அவரையும் கைது செய்ய நினைத்துக் காவல்துறையினர் தீவிரமாகத் தேடத் துவங்கினர். அந்தத் தகவல் ஐயருக்குத் தெரியவந்தது. அவர் தலைமறைவானார்.